ગેમુભા ગોહિલનાં ધર્મપત્ની આણંદીબાએ જ્યારે પુત્રીને પ્રથમવાર ખોળામાં લીધેલી એ જ દિવસે, એ ચહેરો વાઘા સ્વામીની પાંપણો પર વારંવાર ડોકાઇ જતો હતો અને ત્યારથી સ્વામીજી અવારનવાર આ બાળકી અંગે પૂછતાછ કરાવતા રહેતા. એમને પ્રતીતિ થઇ ગઇ હતી કે ક્ષત્રિયના કુળના ઘેર એક ક્ષત્રિયકન્યાનો દેહ ધારણ કરેલ આ દીકરીના લેખ ત્યાંના જયોતિષીઓએ અસાધારણ ભાખ્યા છે! ગોહિલોના કુળમાં હજારો દીકરીઓ જન્મતી હતી. છતાં આ મોંઘી નામની બાળકી એ હજારોમાં કંઇક અનોખી છે, એનાં અનોખાપણાં એ સાબિત કરવાની છે પણ આટલી નાની ઉંમરમાં? અને એકાએક અહીં? સાવ એકલી?